PKS: Ne diraj rane crnogorske, tuđinski mitropolite! | Aktuelno\nPKS: Ne diraj rane crnogorske, tuđinski mitropolite!\n''Ne diraj rane crnogorske tuđinski mitropolite! Ne diraj sjeni onih koji su živote dali i da bi ti arčio po zemlji koju su vjekovima branili! Nećeš Crnu Goru išarati svojim hramovima i kapelama jer je ovo zemlja ljubavi i mladosti, ne crkvenog obilježavanja teritorije koju, u Boga se nadamo, nećete dugo držati''\nMitropolit srpske crkve u Crnoj Gori Joanikije Mićović, jučerašnjom najavom da je vrijeme da se izgradi saborni hram u Kolašinu, duboko je zagrebao rane Crne Gore, baš kao što je to radio godinama njegov prethodnik, saopšteno je iz PKS.\n“Srpska crkva da gradi hram u srcu Rovačke Republike, u tom jedinom dijelu slobode u okupiranoj i obezličenoj Crnoj Gori 1919. krvava je poruga žrtvama srpskog terora, tim herojima Božićnog ustanka, koji su, progonjeni, našli utočište upravo u kolašinskom kraju.\nSrpski saborni hram, u kraju besmrtne i junačke odbrane Crne Gore, u kraju najsurovijih zločina koji su počinjeni nad crnogorskim komitama i njihovim porodicama, novi je pokušaj pljuvanja po crnogorskoj istoriji i žrtvama njene slobode, čojstva i junaštva”, navode u saopštenju.\nRovačka republika je, kako dodaju, simbol crnogorske borbe za pravo, čast i slobodu, simbol je neumrlih junaka, koji u našoj memoriji žive kao vitezovi i junaci vremena; zar iko može zaboraviti Todora Dulovića, braću Radoša i Draga Bulatovića, komadanta Ivana Bulatovića, žene Bulatovića i njihovo teško stradanje, Vlahoviće, stotine pobijenih, spaljena Gornja Rovca i Lokve Puletića, odakle je srpska vojska topovima gadjala po ljudima i objektima? I baš tu saborni hram srpske crkve?\n“Hoće Joanikije da ga gradi “zbog isuviše prolivene krvi”, a ne pominje krv i suze nekoliko hiljada ubijenih stanovnika, preko 5000 popaljenih domova, ne pominje da je na Kolašin i Rovačku Republiku krenulo “10 bataliona, pod komandom ppuk Dušana Besarabića, te nekolike baterije topova pod komandom Borivoja Roksandića” uz podršku “24 mitraljeza i sa preko 100 mašinskih pušaka”; ne pominje da je ova sila bila sastavljena od Vojske Kraljevine SHS, žandarmerije i najamničkih paravojnih trupa, koji su na komite i ustanike krenuli sa svih strana: “od Podgorice uz rijeku Moraču, od Kolašina, Nikšića i Danilovgrada”…\nNe diraj rane crnogorske tuđinski mitropolite! Ne diraj sjeni onih koji su živote dali i da bi ti arčio po zemlji koju su vjekovima branili! Nećeš Crnu Goru išarati svojim hramovima i kapelama jer je ovo zemlja ljubavi i mladosti, ne crkvenog obilježavanja teritorije koju, u Boga se nadamo, nećete dugo držati.\nI sjeti se Njegoša pa promisli:”No kršna i siromašna Crna Gora ne haje ni za Nemanje, ni za Murate, pa ni za Bonaparte; svi oni biše pa i preminuše, i mač svoj o Crnogorce đekoji opitaše, pa nestaše, a Crna Gora ostade do vijeka i strašnoga Suda u svojoj volji i slobodi, a to ti je u slavi.”, zaključuju iz PKS.\nPatriotsko komitski savez PKS\nMiči se sotono sa te stolice!


Rafael Nadal Rolan Garos Novak Đoković | Mondo Sport\n25.05.2019. | 09:40 > 09:42\nŠvedski teniser, prvi koji je "skalpirao" Rafaela Nadala na Rolan Garosu, tvrdi da samo Đoković može da zaustavi Španca u Parizu.\nRafael Nadal je 2005. imao prvi nastup na Rolan Garosu. Iako je bio debitant i tek napunio 19 godina, do trofeja je stigao posle eliminacije tada najboljeg na svetu Rodžera Federera u polufinalu.\nU godinama koje će uslediti, Nadal je ređao pobede i trofeje i do danas ih je sakupio čak 11, uz skor od 86 pobeda i tek dva poraza.\nPrvi mu je naneo Robin Soderling 2009, a drugi Novak Đoković, koji je jedini teniser u istoriji kome je uspelo da "kralju šljake" na omiljenoj podlozi uzme tri seta, a da pritom ne izgubi nijedan. Đoković je 2015. u četvrtfinalu pariskog grend slema slavio 7:5, 6:3 i 6:1.\nSoderling je šest godina ranije imao malo više problema, jer je izgubio jedan set. Švedski teniser tada nije ni slutio da će zbog povreda dve godine kasnije okončati karijeru sa nepunih 27 godina.\nAli, i dalje je u tenisu i prati dešavanja. Sada je ubeđen da Nadala u Parizu može samo Đoković da zaustavi.\n"Đoković neće pobediti Nadala kao što to čine drugi teniseri, agresivnom igrom i vinerima. On može fizički da mu se suprotstavi. Rolan Garos je najteže osvojiti, ali ako Novak bude na nivou na kojem je bio u finalu Australijan Opena, može ponovo svladati Rafu", rekao je Šveđanin pred početak turnira u glavnom gradu Francuske.\nSoderling, ipak, nema dilemu oko favorita.\n"Ako je zdrav, Nadal je uvek favorit. Čini mi se da i Rodžer možda ima neke šanse. Ipak, ponavljam, Đoković i Nadal su zdravi i spremni, tako da im dajem prednost u odnosu na Federera", podvukao je švedski teniser.\nOd prvog do poslednjeg nastupa na Rolan Garosu, pored dva turnira na kojima su ga pobeđivali Šveđanin i Srbin, Nadal do finala i titule nije uspeo da stigne ni 2016, kada je bez borbe predao meč u trećem kolu zemljaku Marselu Granoljersu.\n12.06.2019. | 18:33 > 18:35 0


Influenserkama „nude hiljade funti za seks“ - BBC News na srpskom\nEmisija Viktorije Derbišajer\nAutor fotografije, Lee Palace\nTajn-Leksi kaže da je imala devetnaest godina kad je dobila prvu takvu ponudu\nJedna influenserka kaže da su društvene mreže postale „katalog" koji muškarci prelistavaju u potrazi za narednim trofejom.\n„Radi se o luksuznoj prostituciji - samo je strašno kad pomislite da, ako su poslali takvu poruku meni, verovatno su je slali i hiljadama lepih devojaka na Instagramu", dodaje Tajn-Leksi Klarson.\nOna kaže da je imala samo 19 godina kad je prvi put dobila takav predlog - ponuđeno joj je 20.000 funti za večeru i pića posle.\nAli nakon što je gostovala u drugoj sezoni rijalitija Ljubavno ostrvo, iz jedne agencije joj je stigao mejl sa ponudom da provede pet noći u Dubaiju za 50.000 funti.\nU mejlu je bio i ugovor - sve strane se obavezuju da će svi detalji onoga što će se dešavati tokom tih nekoliko dana, ostati strogo poverljivi.\nTajn-Leksi kaže da je ponudu odbila, ali da se plaši da influenserke, koje se muče da sastave kraj s krajem i ne dobijaju luksuzne poklone, osećaju pritisak da „održe utisak uspešnosti", postaju ranjive i mogu pristati na ovakve transakcije.\n„To je mnogo novca za neke ljude, to je količina novca koji može da vam promeni život."\nAutor fotografije, Rosie Williams\nRozi kaže da se o ovim ponudama ne govori u influenserskim krugovima\nPokazala nam je jednu od poruka koju je nedavno dobila. Čovek, koji tvrdi da se nalazi u Dubaiju, napisao joj je da ima „važnu transakciju" za nju. Ona kaže da je to uobičajena formulacija u ovakvim porukama.\nVilijams tvrdi da nikad ne bi pala u iskušenje, uprkos ogromnoj sumi novca koja se nudi.\n„Upozore vas na trolovanje, upozore vas da će život značajno da vam se izmeni, ali vas nikad ne upozore na to da bi muškarci mogli da vas kupe", kaže Rozi i dodaje da je to vid slave koji nije očekivala.\nI ona kaže da se u influenserskim krugovima ne govori o tome.\n„Ili nismo u poziciji da moramo to da radimo pa ne pričamo o tome, ili smo to već radili pa nas je suviše sramota."\n„Ponižena i napastvovana"\nVideli smo dokaz da se ženama nudi novac za seks\n„Izabel" kaže da joj se muškarac, 10 godina stariji od nje, prvi put obratio na Instagramu nakon što je nastupila na televizijskom takmičenju za talente.\n„Isprva su mi nuđene dizajnerske tašne. Imao je fetiš da bude finansijski dominantan, tako da bi se seksualno uzbuđivao kad bi trošio stotine i stotine funti na tašne za mene", objasnila je ona. „Imala sam takođe problem da zadržim pratioce onlajn. Valjda sam zato prihvatila ponudu."\nKim Kardašijan 'najopasnija na internetu'\nRekla je da se nisu sreli uživo 18 meseci, a pričali su svaki dan, tako da je jedva čekala da ga upozna.\n„Bio je stvarno prijatan dok sam bila tamo. Za večerom smo počeli da pijemo i pitao me je za moje finansije - objasnila sam mu da sam u dugovima 5.000 funti. Rekao je: 'Imaj seks sa mnom i daću ti dvaput toliko'."\n„Izabel" kaže da se popela u njegovu hotelsku sobu i uradila to. „Osetila sam se poniženom, zgađenom prema samoj sebi, napastvovanom."\nAli ona insistira da to nije oblik prostitucije. „To je ciljani odnos koji se vremenom razvija... Dok je prostitucija, mislim, kad pristanete na naknadu sa nepoznatom osobom."\nHeder Branskel-Evans, iz feminističke grupe Objekat, kaže da se žene iskorišćavaju\nU feminističkoj grupi Objekat, koja se bori protiv seksualne objektivizacije žena, kažu da razumeju zašto žene prihvataju ove „izuzetno primamljive" ponude.\n„Žene koje se bave ovim, ne žele da čuju reč prostitucija. Ali realnost je da prodaju telo za novac", kaže Heder Branskel-Evans.\n„Grumeri nude ženi sve što joj treba da bi bila uspešna influenserka, ali kad se sve sabere i oduzme - to je iskorišćavanje i ta žena će morati da radi neke stvari za taj novac sa kojima ne želi da ima veze, od kojih ju je sramota."\nSve više ljudi špijunira partnere\n„Rekao bih da influenser visokog ranga ili rijaliti zvezda dobija ovakve poruke svaki božji dan."\nOn veruje da bi društvene mreže trebalo da nađu način da ljudi odgovaraju zbog ponašanja na mreži - uz pomoć nečega kao što su pasoši ili nacionalni identifikacioni brojevi - tako da, ako su blokirani, moraju da podnesu zahtev za ponovnim aktiviranjem naloga.\n„Seksualne ponude se ne tolerišu na Instagramu i oni koji uporno krše naše smernice dobiće zabranu.\n„Želimo da Instagram bude bezbedno mesto za ljude koji žele slobodno da se izraze. Ulažemo mnogo u alate i tehnologiju za sprečavanje uznemiravanja na ovoj platformi", kažu iz Fejsbuka.\nInfluenseri: Kako je nova vrsta zvezda sa društvenih mreža promenila „igru"\nKim Kardašijan 'najopasnija osoba za pretragu na internetu'\nStokerver: Sve više ljudi koristi softver za špijuniranje partnera\nEURO 2020: Hrvatska slavi - majstori Modrić i Perišić otvorili vrata nokaut faze


Igra Holandija 3-5-2 kao 4-3-3: Napadačka mašina nije stala, porastao optimizam za velike domete\nIzvor: MozzartSport.com, 13.Jun.2021, 23:04\nStrašna utakmica u Amsterdamu, Spektakularan gol Jarmolenka iz 75. i gol glavom Jaremčuka nedovoljni za bod\nOsmeh zadovoljstva večeras je na licu Franka de Bura jer Holandija može da igra u formaciji 3-5-2, a u isto vreme da bude izrazito ofanzivna, da pobeđuje, da je krasi glad za golovima. Od prvog do poslednjeg minuta na premijeri na Euru, Holanđani su diktirali tempo protiv Ukrajine, a u glavi im je bilo da pokažu Evropi i svetu da bi i u ovom sastavu, koji oskudeva sa velikim fudbalskim imenima, mogu daleko da doguraju - 3:2.\nI ne samo to. Nisu klonuli kada su im puleni Andreja Ševčenka spakovali dva gola od 75. do 79. minuta, već su pokazali da je prisutan i pobednički mentalitet....\nIgra Holandija 3-5-2 kao 4-3-3: Napadačka mašina nije stala, porastao optimizam za velike domete (VIDEO)\nStrašna utakmica u Amsterdamu, Spektakularan gol Jarmolenka iz 75. i gol glavom Jaremčuka nedovoljni za bod..Osmeh zadovoljstva večeras je na licu Franka de Bura jer Holandija može da igra u formaciji 3-5-2, a u isto vreme da bude izrazito ofanzivna, da pobeđuje, da je krasi glad za golovima. Od...


Gotovi Seminarski Diplomski Maturalni Master ili Magistarski - Mleko i proizvodi od mleka\nGotovi Seminarski Diplomski Maturalni Master ili Magistarski > Obrazovanje > Društvene nauke > Upravljanje kvalitetom > Mleko i proizvodi od mleka\nPuna verzija: Mleko i proizvodi od mleka\n08-07-2011, 09:36 PM\n... Pored toga mleko se koristi kao dodatni sastojak za mnoge proizvode (na primer za proizvodnju čokolade ) ili se uz njega koriste i mnogi drugi aditivi i industrijski proizvodi. Reč "mleko" može takođe da znači:\n•\tbeli sok ili kaša dobijeni iz kokosa u manje-više tečnom obliku, koji se koriste posebno u tajlandskoj, indijskoj i polinežanskoj kuhinji pod nazivom kokosovo mleko.\n•\tbela tečnost dobijena od biljaka (neživotinjska zamena) takođe se naziva mleko i to: sojino mleko, pirinčano mleko i bademovo mleko.\nLjudsko mleko se kod beba unosi sisanjem, direktno ili čuvanjem mleka za kasniju upotrebu. Kao kolostrum (prvo mleko), ono prenosi majčina antitela i crevne bakterije bebi. O mleku kao lekovitom sastojku postoje mnoga verovanja. Postoje tvrdnje istoričara i nekih savremenih stručnjaka da kupanje u mleku ili umivanje mlekom štiti kožu i daje joj lepši izgled.\nPostoji verovanje da je tajna dugovečnosti kod ljudi na Kavkazu i u nekim drugim krajevima u tome što su skoro celog života koristili mlečne proizvode u velikoj količini za ishranu. Oni koji podržavaju mleko ističu da studije ukazuju na moguću vezu između unosa malo-masnog mleka i smanjenog rizika od arterijske hipertenzije, srčanog oboljenja i gojaznosti. Osobe sa prekomernom težinom mogu da imaju koristi od smanjenog rizika od otpornosti na insulin i dijabetes tipa 2.\nCilj ovog rada je da predstavi način prerade mleka koje se može naći u prodaji i koristi se za ljudsku ishranu, kao i mlečne proizvode. Ne želim samo da nabrojim vrste i robne marke, već za cilj imam kvalitativno i kvantitativno predstavljanje proizvoda, i njihovu nuticionu vrednost. Osim toga, pažljivim proučavanjem ponude, došao sam i do informacija o cenama mleka i mlečnih prerađevina, što ću predstaviti u radu. . .\n1.1\tPostupak dobijanja konzumnog mleka\t5\n1.1.1\tPrijem mleka na farmi i otkupnim stanicama\t5\n1.1.2\tLinija za prijem mleka u mlekari\t5\n1.2\tSastav i nutricija mleka\t7\n1.3\tKravlje mleko\t7\n1.4\tAsortiman mleka u ponudi\t8\n1.5\tMlečne prerađevine\t9\n1.5.1\tSir\t10\n1.5.2\tJogurt\t12\n1.5.3\tKiselo mleko\t12\n1.5.4\tKajmak\t13\n1.5.5\tPavlaka\t13\n1.6\tMlečni proizvodi – situacija na tržištu\t13\n1.6.1\tSituacija i bezbednost hrane u Grčkoj\t13


Snage Tigraja zavrsile povlačenje iz etiopijskih regiona\nTanjug 20. decembra 2021. 17:59\nADIS ABEBA – Pobunjene snage Tigraja završile su sa povlačenjem iz etiopijskih regiona Amhara i Afar, saopštio je danas portparol Narodnoooslobodilačkog fronta Tigraj (TPLF), Getaču Reda.\nKako prenosi Rojters, povlačenje snaga iz etiopijskih regiona, korak su ka mogućem prekidu vatre u 13-mesečnom ratu između snaga Tigraja i etiopske vlade, a dolazi nakon velikih teritorijalnih dobitaka etiopske vojske.\nEtiopska vlada je ranije saopštila da se snage Tigraja moraju povući iz regiona Afar i Amhara, nakon invazije u julu kako bi pregovori uopšte bili mogući.\n„Nadamo se da će ovim našim povlačenjem međunarodna zajednica učiniti nešto u vezi sa situacijom u Tigraju, jer više ne mogu da koriste kao izgovor to da naše snage napadaju Amharu i Afar“, rekao je Getaču za Rojters.\nPortparol etiopske vlade Legese Tulu nije bio dostupan za komentar, navodi Rojters.\nProšle godine je izbio sukob između savezne vlade i Narodnooslobodilačkog fronta Tigraja (TPLF), koji je bio vladajuća stranka koja je dominirala etiopskom politikom skoro tri decenije pre nego što je premijer Abi Ahmed došao na vlast 2018. godine.\nHiljade civila su ubijene, a glad ugrožava stotine hiljada ljudi u Tigraju, navodi Rojters.


Vrhovni komandant NATO snaga u Evropi u srijedu u posjeti Crnoj Gori | Kodex.ME\nVrhovni komandant NATO snaga u Evropi, Tod Danijel Volters, boraviće sjutra u posjeti Crnoj Gori.\n24. 05. 2022 - 21:15 Autor: M. B.\nKako je saopšteno iz Ministarstva odbrane, Voltersa, koji je i komandant Komande američkih snaga za Evropu, primiće crnogorski predsjednik Milo Đukanović i potpredsjednik Vlade i ministar odbrane Raško Konjević.\nNajavljeno je da će se Volters susresti i sa načelnikom Generalštaba Vojske Crne Gore Milutinom Đurovićem.\n“Cilj posjete vrhovnog komandanta NATO snaga u Evropi Crnoj Gori je jačanje savezništva i jedinstva među članicama Alijanse”, kaže se u saopštenju.\nVolters je na funkciji od 2019. godine.\n27. 06. 2022 - 18:24 | Svijet


Intervju - Ivan Radojcic KANJIZA | Profit\nPočetna > Izdanja > Broj 130 > Intervju - Ivan Radojcic KANJIZA\nIvan Radojčić, generalni direktor Sqare Affair Keramika Kanjiža\n40 godina besprekornog kvaliteta\nPune četiri decenije fokus fabrike i brenda je, pre svega, na besprekornom kvalitetu po kome smo poznati kako na domaćem tržištu tako i u regionu. Potpuna digitalizacija procesa dekorisanja omogućava da tržištu ponudimo personalizovane pločice, a automatizacija doprinosi kvalitetnijoj usluzi koju direktnim kupcima pružamo u vidu efikasnosti i brže isporuke željenih proizvoda, a samim tim krajnji kupci mogu dobiti željene pločice u veoma kratkom roku. Uvedena je rektifikacija pločica koja podrazumeva brušenje oborenih ivica, što krajnjem potrošaču pruža maksimalan estetski užitak u našim dekorima, i omogućava kompaniji učešće na velikim građevinskim projektima i to, pre svega, u segmentu poslovnih prostora i tržnih centara.\nKeramika Kanjiža osnovana je 1980. godine, i već 40 godina predstavlja sinonim za kvalitet. Retko ko može da se pohvali tako dugom i uspešnom tradicijom. Iza Vas je jedna uspešna poslovna godina. Recite nam kakve poslovne rezultate beležite u 2019. godini?\nTokom 2019. godine kompanija je zabeležila veliki uspeh u prepoznatljivosti brenda Square Affair, kako na domaćem tržištu tako i u regionu. Osim postojećih tržišta, uspeli smo da se proširimo na tržištu Austrije i Švedske, što govori u prilog tome da su Square Affair pločice visokog kvaliteta i veoma tražene na tržištima gde cena nije jedino merilo pri kupovini pločica. Posebno smo ponosni na činjenicu da se Square Affair pločice u zemljama Evropske Unije nalaze rame uz rame s najpoznatijim svetskim proizvođačima i za nas je ovo najveće priznanje uspeha i potvrda kvaliteta. U toku protekle godine smo podmladili menadžment i tehnologe u samom proizvodnom pogonu, uspešno implementirali nove mašine i tehnologiju, uveli projekat stručne prakse, učestvovali u projektu „Naše selo“ i nastavili da pomažemo lokalnu zajednicu kroz brojne vidove donacija. Za nas je ovo bila veoma uspešna godina kojom se ponosimo, ali je posmatramo samo kao lestvicu i jedan korak više ka planovima i ciljevima koje imamo.\nVaša kompanija je prva na tržištu koja je digitalizovala proces, uvela novine i modernizovala proces proizvodnje. Možete li nam reći šta to tačno znači.\nProces modernizacije i digitalizacija u našem proizvodnom pogonu trajao je dve godine i obuhvata nekoliko različitih segmenata. Sada je proizvodni pogon Keramika Kanjiža potpuno automatizovan – od prese, preko glazir linije, štampe dekora, sortir linije na kojoj se nalazi i optičko-laserska kontrola kvaliteta pa do pakerice koja slaže pločice po unapred definisanoj šemi kako bi se maksimalno iskoristio prostor na paleti. Uz sve ovo, proizvod kroz fabriku prenose robotizovani viljuškari, a cilj ovakve modernizacije pogona je da se maksimalno smanji udeo ljudske greške u procesu proizvodnje. Ovo je za nas veoma važno jer pune četiri decenije fokus fabrike i brenda je pre svega besprekoran kvalitet po kojem smo poznati kako na domaćem tržištu tako i u regionu. Potpuna digitalizacija procesa dekorisanja omogućava da tržištu ponudimo personalizovane pločice, a automatizacija doprinosi kvalitetnijoj usluzi koju direktnim kupcima pružamo u vidu efikasnosti i brže isporuke željenih proizvoda, a samim tim krajnji kupci mogu dobiti željene pločice u veoma kratkom roku. Uvedena je rektifikacija pločica koja podrazumeva brušenje oborenih ivica, što krajnjem potrošaču pruža maksimalan estetski užitak u našim dekorima, i omogućava kompaniji učešće na velikim građevinskim projektima i to, pre svega, u segmentu poslovnih prostora i tržnih centara.\nKoliko modernizacija i digitalizacija proizvodnje utiču na kvalitet proizvoda? Kako i na koji način to pravi razliku na tržištu?\nSve što je urađeno u proizvodnom pogonu Keramika Kanjiža čini veliku razliku. Optimizacija i digitalizacija utiču na smanjenje troškova, direktno utiču na umanjenje broja grešaka kako u procesu proizvodnje tako i na finalnom proizvodu, poboljšava kvalitet i nudi kupcima potpuno bezbednu i kvalitetnu pločicu koja je prošla sve kontrole – od sirovine do finalnog proizvoda. Svi parametri koji se iscrtavaju omogućavaju da se u svakom trenutku prepozna potencijalni problem koji se vrlo lako otklanja.\nSve ovo zajedno čini da tržištu ponudimo domaći proizvod koji zadovoljava sve najviše standarde Evropske Unije, koji estetski ide u korak sa svetskim trendovima i najbitnije, kupcima nudi besprekoran kvalitet. Ukoliko neko renovira ili širi prostor i zatreba mu određena količina iste vrste pločica koje je već jednom kupio, može ih pronaći u salonima. Sve pločice su jasno deklarisane po nijansi i klasi, i na osnovu ovih parametara mogu dobiti identičnu pločicu koju već imaju u svom domu ili poslovnom prostoru.\nU kojoj meri su stopostotnom digitalizacijom proizvodnog procesa povećani godišnji kapaciteti proizvodnje? Šta je glavni fokus na domaćem tržištu a šta na inostranim tržištima koja se osvajaju?\nAutomatizacija i digitalizacija za nas predstavljaju, pre svega, maksimalnu iskorišćenost trenutnih kapaciteta koje proizvodni pogon Keramika Kanjiža poseduje. Srpski proizvođači su do sada na tržištima bili prepoznati po tradicionalnim, takozvanim malim formatima. Viši segment potrošača očekuje mnogo bolje od toga, zbog čega smo novom automatizacijom i modernizacijom fabrike i napravili novi brend Square Affair. Cilj je da nas u premium segmentu proizvoda prepoznaju kao ozbiljnog igrača, što je brend već postao na tržištima Evropske Unije. Zahvaljujući potpuno opremljenom pogonu, brend Square Affair može da parira svim najvećim svetskim proizvođačima keramičkih pločica. Gledajući u procentima, naše sirovine su 90 % identične sirovinama koje koriste najveći italijanski i španski proizvođači pločica. Čak i mašine koje koristimo su identične kao u njihovim pogonima, što znači da je Square Affair domaći brend sa proizvodima svetskog ranga i kvaliteta.\nJedan od glavnih ciljeva na domaćem tržištu je da se izborimo sa najezdom nekvalitetnih uvoznih pločica i da ne odgovorimo na damping cena istih. Ovo je dugoročna borba koja podrazumeva, pre svega, konstantnu edukaciju kako naših direktnih kupaca tako i krajnjih potrošača i medija. Zbog toga je veoma važna komunikacija, i koristićemo sve raspoložive kanale kako bismo nastavili borbu i zadržali udeo od oko 20 % na domaćem tržištu.\nŠto se tiče inostranih tržišta, cilj nam je da povećamo potražnju za Square Affair pločicama, kao i da nastavimo kontinuirano da snabdevamo naše direktne kupce pločicama vrhunskog kvaliteta koje se izrađuju najmodernijom tehnologijom. Takođe, u planu je otvaranje novih tržišta, pre svega u zemljama Evropske Unije gde je kvalitet naših proizvoda već uveliko prepoznat i potražnja raste iz meseca u mesec.\nKako ocenjujete poziciju domaćeg proizvoda u odnosu na uvozne, kakvi su problemi sa uvoznim pločicama, i kakva je trenutno pozicija domaćih proizvođača?\nKeramička pločica je kao vino, ko se ne razume u kvalitet – kupuje skupo. Očekuju da cena automatski podrazumeva kvalitet. Naš strateški cilj je da se repozicioniramo na mesto gde i pripadamo - u affluent segment proizvoda. Trenutno smo cenovno u kategoriji proizvoda lošijeg kvaliteta kao što su kineske, bugarske, turske i poljske pločice, ali sirovine koje koristimo kao i dekori koje kupujemo od najboljih svetskih studija, definitivno naš proizvod svrstavaju u viši cenovni rang. Dakle, cilj nam je da dobijemo status koji i zaslužujemo. Ovo podrazumeva da podižemo svest o tome da su, iako je domaći proizvod, Square Affair pločice jednakog kvaliteta kao i najskuplje uvozne italijanske pločice.\nUpravo zato mi nećemo odgovarati na damping cena uvoznih pločica upitnog kvaliteta i klase, čvrsto stojimo iza našeg brenda i kvaliteta, i sigurni smo da će Square Affair proizvodi i na domaćem tržištu biti prepoznati kao što je to već slučaj u zemljama Evropske Unije.\nKakva je paleta proizvoda trenutno u ponudi i po čemu se ona razlikuje od konkurencije? Koje novine nudite potrošačima i po čemu se razlikujete?\nZa ovu seznu, Square Affair potrošačima nudi keramičke i pločice gres porcelan kvaliteta različitih dimenzija i namena, među kojima su zidne, podne i fasadne pločice. Ponuda je obogaćena i rektifikovanim pločicama koje se sve više traže, kao i atraktivnim dimenzijama među kojima su 20x80 cm sa savršenim reprodukcijama prirodnih materijala, i 60x60 cm kao jedna od najtraženijih dimenzija na velikim projektima. Uz sve ovo, tokom 2020. godine planiramo uvođenje velikih formata i to čak do veličine 120x60 cm.\nOno na šta smo veoma ponosni jesu reprodukcije prirodnih i građevinskih materijala, pogotovo drveta, po kojima smo postali prepoznatljivi, i ne malo puta kopirani čak i od strane španskih fabrika.\nNaš primarni cilj za naredni period je potpuno repozicioniranje brenda Square Affair u viši segment proizvoda, pre svega na domaćem tržištu. Takođe, jedan od glavnih ciljeva je uspešno savladavanje velikih formata pločica koje sam pomenuo, koje idu i do 120x60 cm, i ovome ćemo posvetiti veliki deo naših resursa.\nKada govorimo o strateškim i dugoročnim planovima, to je svakako proširenje proizvodnih kapaciteta, za koje je potrebno uraditi precizne analize i projekat, i obezbediti najkvalitetniju italijansku opremu, kako bi se zadržao kvalitet koji Square Affair proizvodi imaju.\nPred nama je uzbudljiv period koji podrazumeva potpuno posvećenost i predanost celog tima, i mislim da ćemo, kao i do sada, i na ovaj izazov uspešno odgovoriti.\nSquare Affair Keramika Kanjiža može da se pohvali i izrazito visokim osećajem za društvenu odgovornost i brige za zaštitu životne sredine kao i humanitarnim akcijama, donacijama, podsticanjem upotrebe i razvoja energetske efikasnosti. Recite nam nešto više o tome?\nVažan deo našeg poslovanja čine društvena odgovornost i energetska efikasnost. Prethodnih nekoliko godina smo ulagali u to kao i u humanitarne akcije i donacije, i sve ovo će ostati u fokusu Square Affair-a. Poslednju aktivnost koju smo realizovali je i učešće u projektu Delta fondacije „Naše selo“. U okviru projekta smo donirali pločice za rekonstrukciju mesnih zajednica i škola u selima koja se obnavljaju. Za 2020. godinu je u planu nastavak obnavljanja zdravstvenih ustanova širom Srbije, i za nas kao kompaniju ovo će ostati plan i naredne godine.\nZa kompaniju Keramika Kanjiža ovo je jednako bitan element poslovanja kao i planiranje proizvodnje prodaje i sličnih aktivnosti. Zbog toga dobru praksu nećemo menjati i nastavićemo da brinemo o okolini i društvu u kojem poslujemo, kao što smo to radili i prethodnih godina.\nKakve ste zanimljive projekte spremili za naredni period?\nU narednom periodu nastavljamo sa projektom stručne prakse, pripremamo nove serije i dekore pločica za predstojeću sezonu, nastavljamo sa tradicijom obilaska proizvodnog pogona sa novinarima ali i pripremamo proslavu za jubilarnih 40 godina poslovanja. U planu imamo nastavak aktivnosti modernizacije i optimizacije proizvodnog pogona što će dodatno unaprediti proizvodnju ali i povećati proizvodne kapacitete.\nSquare Affair Keramika Kanjiža pokrenula je sa stručnim fakultetima i višim školama projekat obavljanja stručne prakse u proizvodnji keramičkih pločica. Recite nam nešto više o tom projektu?\nKeramičarska industrija u Srbiji se bori sa opstanak, sa raznim problemima. Jedan od većih koje smo detektovali da će se pojaviti u godinama koje dolaze, jeste manjak stručnjaka u ovoj oblasti i nedostatak obrazovnih profila u stručnim školama, pre svega tehnologa u proizvodnji. Ovo je veoma zabrinjavajuće uzevši u obzir da Srbija ima dobru i kvalitetnu domaću keramičarsku industriju, koju treba razvijati i modernizovati u godinama koje dolaze. Zbog toga smo odlučili da razvijamo određene obrazovne profile, podržimo dualno obrazovanje i da im ponudimo, pre svega, stručnu praksu kako bi im pružili mogućnost da se razvijaju i nauče sve što je neophodno. Za sada smo ovaj projekat realizovali sa Tehnološkim Fakultetom u Novom Sadu i Tehnološko metalurškim Fakultetom u Beogradu. Projekat stručne prakse za studente tehnoloških fakulteta će se nastaviti i u narednom periodu.\nSvaka karijera ima svoje uspone i padove. Kao što nas skup raznih životnih iskustava danas čini onim što jesmo, tako su i padovi sastavni deo svake karijere. Svaki pad nas tera da ustanemo i nastavimo dalje, bogatiji za jedno iskustvo. Dakle, ne bih ništa menjao, svaki deo moje karijere za mene je od neprocenjive važnosti i kada se osvrnem, uživam u svakom njenom periodu.


Strapping Young Lad - Page 2 - Avantgarde Metal - yumetal.net forum\nmogu kod tebe da zivim???\nauuuuuuuuuuuuuuuuuuuuuuuuuuuuu....koncert je bio ludilo...Devin je totalni idiot....bas je lik....kaze da ce uskoro da krene na turneju po evropi\npozdravio sam se sa mighty Gene Hoglan-om posle koncerta...on bolje svira bubnjeve nego sto ja disem...\nsetlist po secanju:\nkoncert je otvoren sa Oh My Fucking God i zatvoren sa All Hail The New Flesh\nDirt Pride [tu se pridruzio pevac iz Zimmers Hole....]\nmada sam ja sinoc bio na Halford/Symphony X\nslusam novi SYl vec mesec dana ako ne vise...\ni sad sam tek skontao da je ovo jebeno savrseno.\nmuzika, gitare, bubanj, klavijature, glas...sve na mestu...\nceo album je perfektan, i svaki put mi otkine glavu.\nnepostoji ni jedna grupa kao SYL na planeti.\nI drago mi je da su postali grupa, gde svi pisu muziku a ne Devy and his friends.\nidem opet da slusam.\nti si sigurno nabavio prvi album heavy as a real heavy thing.\novaj, mislio sam nigde na netu...ja imam mp3 album\ni jos kad bih provalio kako da odsviram Bring on the Young...svakodnevno bih padao u trans sa tim zvukom\nnabavio sam City pa bih hteo neka poredjenja sa ostalim albumima. Inace ovo rula.\nDobio sam i ja od Sime City...Mnogo je dobar album i momci su do jaja, ali mi nesto mnogo nervozno zvuche...Moram malo alkoholom da lechim zivce, posle ce da zvuche do jaja provereno Inace Oh My Fucking God rula a: a:\nSTRAPPING YOUNG LAD DVD On The Way - Apr. 28, 2003\nSTRAPPING YOUNG LAD have just kicked off a U.S. tour as the support act for MESHUGGAH.\na u cemu je fora sa Meshuggom????\nSYL su predgrupa za Meshuggu sad na americkoj turneji.\ngde je ova tema sve vreme bila kako sam je promasio\nDEVY JE KEVA I CALE I DEDA I BABA!!!!\ncovek koji ne moze da napravi nesto lose....nisam sve slusao ali SYL-City,Ocean Machine ,Convergence,Sex&Religion...ono malo na Soilwork Natural Born Chaos sto je pevao sve je jebeno savrseno!!!\nKoliko je on idejno jak i totalno originalan,u svom tripu...ma samo HAIL\ni kod Laze kad sam bio pustio mi par stvari sa nekog SYL live otkidas kakva atmosfera...przenje\nE jebo mater kad bni to bar prishlo ovoj ovde nedodjiji... Mislim ta 2 benda zajedno! To bi vredelo para, al dzaba pare kad drzave nemam\nHEPI BRZDEJ DEVY!!!\nIt's on Earth Day\nLike a child you're born again\nLittle Child you're bored again\nIt's your worst fucking day\nIt's on Earth Day......\nObuzele emocije jebote...\nmozete spot za "Relentless" da nabavite ovde.\njeste jeftin...ali jebiga...Devy je Devy\ndobijam oko 260kb/s sa ovog sajta..\nnemoj mi reci da izgleda jeftinije od SYL spota\nDetox spot nije bio los...\nhaha ovaj novi spot im je cak i najbolji...\n...ja sam se nadao da snime spot za devour ili aftermath, ali ne bunim se\ncisto ono RESPECT malo da vratimo na vrh bend koji apsolutno tamo i pripada\nnego sta nego respect\nnajbolja metal grupa na svetu!!\nE Lazo, onaj starac Laki čini sve da spriječi širenje Devijeva glasa među narodom, prije mjesec dana sam mu dao prazne diskove da mi sprži jedan SYL i dva Devija, i do danas ništa... Šta da se radi sa njim?


SAD uvele sankcije sinu predsjednika Assada i jedinici sirijske vojske – Dnevni list\nSAD uvele sankcije sinu predsjednika Assada i jedinici sirijske vojske\nSjedinjene Države uvele su sankcije protiv sina sirijskog predsjednika Bashara al-Assada, Hafeza, između ostalih pojedinaca i entiteta, navodi se u saopćenju postavljenom na zvaničnom websiteu američkog ministarstva trezora u srijedu.\nSankcije su također uvedene Prvoj diviziji Sirijske vojske, navodi se u saopćenju, prenosi Reuters.\n← Previous Zvizdić uputio telegram sućuti obitelji Bukvarević\nZbog pozitivnog hrvatskog nogometaša odgođena utakmica u Rumunjskoj Next →


Uhapšeni osumnjičeni za pokušaj pljačke benzinske pumpe | Palelive.com\nPočetna Novosti Aktuelnosti Uhapšeni osumnjičeni za pokušaj pljačke benzinske pumpe\nUhapšeni osumnjičeni za pokušaj pljačke benzinske pumpe\nMladići čiji su inicijali Š.E. /24/ i B.E. /26/ iz sarajevske opštine Stari Grad uhapšeni su na području Kantona Sarajevo, zbog osnovane sumnje da su pokušali da opljačkaju benzinsku pumpu “Sarajevo-invest” na Palama, saopšteno je iz Policijske uprave Istočno Sarajevo.\nOni se sumnjiče da su 26. jula u 2.40 časova pokušali izvršiti razbojništvo na benzinskoj pumpi “Sarajevo-invest” u ulici Karađorđeva, opština Pale, sa još dva maskirana lica, od kojih je jedan vatrenim oružjem udario u stakleni portal na ulaznim vratima, usljed čega je došlo do ispadanja okvira i municije iz oružja, nakon čega su se udaljili u nepoznatom pravcu.\nTokom kriminalističke obrade, koja je izvršena pod nadzorom postupajućeg tužioca, lice čiji su inicijali B.E. u potpunosti je priznalo izvršenje opisanog krivičnog djela.\nSlužbenici Policijske uprave Istočno Sarajevo daljom kriminalističkom obradom navedenog identifikovali su i druga dva izvršioca, a riječ je o licima čiji su inicijali takođe B.E. /26/ iz Starog Grada, Kanton Sarajevo, i I.E. /29/ iz opštine Novi Grad.\nHapšenje je izvršeno na zahtjev službenika Policijske uprave Istočno Sarajevo, u saradnji sa Ministarstvom unutrašnjih poslova Kantona Sarajevo.\nNakon dokumentovanja predmeta, protiv navedenih lica biće podnesen izvještaj o počinjenom krivičnom djelu Okružnom javnom tužilaštvu Istočno Sarajevo.\nPrethodni članakOC Jahorina predstavio prvu ljetnu humanitarnu “Trku za život”\nNaredni članakBudućim stolarima omogućena praksa u fabrici, uz džeparac\n31/07/2018 4:52 PM\nBiće u policiji sat dva i na slobodu, standardno. Kao oni sto su opljackali 20 trgovinskih radnji u Palama i ostali dobri ko zna koliko novca, nijedan dana nije odlezao dok bi se u USA za kradju privatne svojine dobilo minimum 10-15 godina.\n31/07/2018 10:25 PM\nDa je bio Afroamerikanac u SAD (tj. USA kako kazes) mozda bi bio i upucan. 😀


ŠEVA-Grafičke boje za sito štampu\nSerija boja LG\nVrlo kvalitetne PVC boje, praktično bez teških mirisa. Namenjene su za štampanje prevashodno na PVC folijama, ali i drugim plastičnim masama – meki i tvrdi PVC, klirit, acetatna celuloza, polistiren, ABS, SAN, papir i karton. Izuzetno zahvalne za rad, pošto ne zapušavaju sito. Na raspolaganju su standardne nijanse, kao i nijanse iz Evropa skale.\nSerija boja LH 98\nVrlo kvalitetne PVC boje. Namenjene su za štampanje tvrdom i mekom PVC-u, ABS-u, pleksiglasu i drugim plastikama, odnosno imaju vrlo široku oblast primene. Na raspolaganju je široka paleta standardnih nijansi, kao i nijanse iz Evropa skale.\nSerija boja VY-01\nJednokomponentne boje namenjene za štampanje na obrađenom polietilenu, polipropilenu i polesteru. Takođe, mogu se koristiti za štampanje na tvrdom PVCu, polistirenu, pleksiglasu, papiru i kartonu. Otisak je pokrivan i vrlo sjajan. Što se tiče polietilena, nije bitno da li se štampa na kesama, ili na bocama, bitno je daje površina dobro tretirana (bombardovanje elektronima – korona efekat, ili plamenovanje). Ove boje su prilagođene, kako za rad na poluautomatskim i automatskim mašinama za štampanje duvane ambalaže, tako i za rad na stolovima za ručni rad.\nSerija boja XF\nDvokomponentna boja. Radni vek pripremljene smeše je prilično dug. Namenjene su za štampanje na teškim materijalima (obrađeni PE i PP, metali, duroplasti, staklo) – svuda gde je otisak izložen maksimalnom mehaničkom i hemijskom opterećenju. Važna karakteristika ovih boja je postojanje super pokrivnih nijansi. Na ovoj fotografiji se vidi kako žuta boja dobro pokriva zelenu podlogu.\nSerija boja PC\nSpecijalne boje za štampanje na balonima i drugim površinama koje se rastežu. Satenski otisak je rastegljiv i vrlo pokrivan, čak i posle naduvavanja balona. Na raspolaganju je 14 standardnih nijansi, kao i sve metalik boje. Ovo su najzastupljenije boje za štampanje balona na tržištu Srbije.\nSerija boja PM\nNove jednokomponentne boje za štampanje na neobrađenom polipropilenu. Otisak je stabilan na podlozi i neosetljiv na spoljne uticaje, naročito na UV zračenje. U estetskom pogledu otisak je vrlo pokrivan i sjajan.\nSerija boja PL\nSpecijalne boje namenjene za štampanje na reflektujućem poliesteru – za saobraćajne znake, za javnu i privatnu upotrebu. Postoji 6 precizno određenih nijansi iz RAL skale – žuta, crvena, plava, zelena, smeđa i crna.\nPASTE I PIGMENTI ZA BOJE NA BAZI RASTVARAČA\nImamo više nijansi metalik srebrnih, zlatnih i bronza pigmenata u formi paste.\nNa raspolaganju je i kompletna gama fluorescentnih pigmenata u prahu izuzetno fine granulacije.\nProizvodni program Sericom - Sito, Tampon


Rizikuju život zbog mesta u prvom timu\nSubject: Rizikuju život zbog mesta u prvom timu Tue Aug 11, 2009 5:25 pm\nIznenadna smrt kapitena Espanjola Danijela Harkea u hotelskoj sobi obnovila je staro pitanje - da li je fudbal rizičan sport i koliko su njegovi akteru zaštićeni od iznenadnih komplikacija, ponekad sa fatalnim ishodom. Sagovornici „Blica“ potvrđuju da nije reč o povećanom riziku fudbalera u odnosu na druge sportiste već o tome da su oni medijski najdetaljnije praćeni i samim tim najčešće u fokusu pažnje.\n- Pogrešan je stav da je fudbal rizičniji od drugih sportova, iako se dešava da njegovi akteri iznenada umru - kaže dr Dejan Purić, koji deset godina brine o zdravlju fudbalera Crvene zvezde. – Svaki sport ima svoje energetske zahteve i u skladu s tim režim i učestalost treninga, a fudbal je svakako u vrhu po naporima. Ipak, iskustvo govori da su biciklisti, igrači američkog fudbala i još neki sportisti ugroženiji.\nSlučaj Vlade Dimitrijevića, mladog igrača crveno-belih koji je pre osam godina preminuo na treningu, ukazuje da su nesreće moguće uprkos preventivi.\n- O tom slučaju svoje je rekao sud, a na nama koji smo po ceo dan uz igrače je obaveza da svaki sumnjiv detalj podvrgnemo pregledima i analizi kako bi ih predupredili.\nZdravstvena komisija na „Marakani“ broji blizu sto članova, što dr Puriću omogućuje da se konsultuje sa vrhunskim specijalistima.\n- Propisi UEFA se strogo poštuju, igrači dva puta godišnje idu na kompletan pregled koji uključuje ultrazvuk srca, kontrolu krvi i urina. Moguće je da promena nastane između dve kontrole, ali zato postoji dnevno praćenje igrača na treninzima i utakmicama. Provodim dan na stadionu, kao i moje kolege u većim klubovima, dok je za siromašnije sredine to nažalost luksuz.\nIma i drugih razloga zbog kojih oboljenje ostaje sakriveno od onih koji brinu o zdravlju.\n- Dešava se da igrač sakrije povredu ili bolest i ne požali se lekaru kako bi sačuvao status u timu, pa nastane problem. Nekad se banalna infekcija disajnih puteva spusti i ugrozi srce, da ne govorim o proširenju aorte čije pucanje može da bude smrtonosno. Da bi se utvrdilo trebalo bi obavljati kompletno snimanje krvnih sudova, što je komplikovano i skupo. Umiru i obični ljudi, ali ne može Srbija svih devet miliona stanovnika da pregleda na ovaj način, kao ni jedna druga zemlja u svetu. Sve je jeftinije od ljudskog života, ali nekad ni najbolja kontrola ne može da spreči tragediju.\nDr Purić je došao do saznanja da i sami sportisti rizikuju zdravlje.\n- Dovoljno je da igrač uzme neki lek sa stimulativnim osobinama. Nije slučajno što su teniseri Gaske i Kanjas odbili da idu na doping kontrolu po cenu kazne. Još nešto - istraživanje uoči Olimpijade u Atlanti dalo je porazan rezultat: 85 ispitanih sportista odgovorilo ja da bi uzelo opasne supstance ako bi im to garantovalo olimpijsku medalju!\nDr Sead Malićević, gotovo deceniju uz fudbalere Partizana, takođe tvrdi da ima rizičnijih sportova od fudbala:\n- Fudbal jeste naporan, ali ne i najteži. To što su retki smrtni slučajevi najuočljiviji posledica je njegove popularnosti i masovnosti, a ne stepena rizika.\nOtkad brine o fudbalerima crno-belih dr Malićević nijednom nije izrekao zabranu bavljenja sportom.\n- Srećom, nisam imao slučajeve da bi mlad čovek morao da prekine karijeru. Bilo je urođenih mana koje su morale da budu stalno praćene, nekima su dozirani treninzi i kontrole obavljane na dva-tri meseca, pa su završili karijeru bez problema.\nZadesna smrt je česta i kod osoba koje se ne bave sportom.\n- Desi se da čovek potrči na ulici i padne, a posle se ispostavi da je imao anomaliju za koju nije znao. Što se tiče nesrećnog Harkea iz Espanjola, iako je umro od infarkta dva-tri sata posle treninga, ubeđen sam da to ima veze sa naporima kojima je izložen. Nekad i banalne infekcije prerastu u nešto veoma ozbiljno.\nOpasne i kapi za nos\nUpotreba nedozvoljenih supstanci takođe može da bude uzrok tegoba sportista koje mogu da se završe i tragično.\n- Nije reč samo o klasičnom dopingu, nego i lekovima koje ljudi koji se ne bave sportom svakodnevno upotrebljavaju, ali su za sportiste opasni. Na primer, obične kapi za nos nalaze se na spisku zabranjenih preparata, a čitava lista broji oko 700 lekova – kaže dr Purić.\nSrčani mišić najugroženiji\nIskustva sportske medicine potvrđuju da je najčešći uzrok smrtnosti fudbalera stanje srčanog mišića kao posledica bavljenja sportom ili miokarditis. Zatim dolaze komplikacije zbog „premeštanja“ virusa, na primer iz grla naniže, ili famozni koksaki.\n- Tek posle toga na red dolaze povrede zarađene u sudarima na terenu, najčešće glavom, ali takvi slučajevi su zanemarljivi. Sve u svemu, u Srbiji prosečno umre jedan sportista godišnje, što je svrstava u zemlje sa nižom stopom smrtnosti - kaže dr Malićević.


Novosti dana sa sajta blic.rs | YT World News | IVA Digital\nNovosti dana sa sajta blic.rs\n* Nedelja, Maj 19, 2019 11:09:53 CET\nNeko želi, a neko je prinuđen da na letovanje ide sam, ali ako do sada niste putovali solo, treba da znate da za takvu vrstu putovanja treba isto ili samo malo manje novca nego u slučaju da kofere pakujete u paru....\nBlic online, najnovije vesti, politika, tema dana, svet, društvo, ekonomija, hronika, zabava, kultura, auto, sport, vojvodina, srbija, republika srpska, beograd, intervju, komentar, reportaža, serija, dodatak, strip, comics, tv program, horoskop, arhiva vesti, dobre vesti...\nVečeras je održano finale ovogodišnje "Evrovizije", a pobedu je odnela Holandija, čiji predstavnik Dankan Lorens je oduševio Evropu, pa je nakon sabiranja glasova žirija i publike izbio na prvo mesto na tabeli....\nInspirišemo vas najnovijim pričama o poznatim ličnostima, modnim trendovima, savetima za lepotu i zdravlje i receptima za brza i ukusna jela....\nFinalno veče izbora za pesmu Evrovizije bilo je prepuno obrta. Negde na polovini podele glasova članova stručnog žirija sve je navodilo da će Tamara Todevska, predstavnica Makedonije, pobediti, ali negde pred sam kraj prestigao ju je predstavnik Švedske. Međutim, ovo nije bio kraj glasanja....\nNajbolji svetski teniser Novak Đoković posle velike borbe plasirao se u finale mastersa u Rimu, gde će ove nedelje (16 sati) igrati protiv Rafaela Nadala, i to će biti njihov peti meč za titulu u "večnom gradu"....\nObmanuta od beogradske porodice Nikolić, devojka (19) pristaje da se preseli u dom svog dečka. Nedugo zatim postaje robinja u lancu elitne prostitucije, a podvodi je - svekrva....\nU četiri opštine na severu Kosova i Metohije danas se održavaju vanredni izbori za gradonačelnike, na kojima pravo glasa ima oko 58.000 birača....\nMladić srpske nacionalnosti M.R. (22), povređen je u pucnjavi do koje je došlo na šetalištu u centru Kosovske Mitrovice nešto posle 23 sata, piše KOssev....\nPevačica Tamara Todevska zauzela je osmo mesto na ovogodišnjoj Evroviziji i time ostvarila najbolji plasman svojoj državi u dosadašnjem učešću na prestižnom muzičkom takmičenju, a njena rođena sestra Tijana Dapčević ne krije koliko je ponosna zbog toga....\n"Sin mi se pohvalio da se u vrtiću ljubio sa Markom, a onda sam saznala da se taj dečak redovno ljubi sa tatom u usta. Otud mu verovatno i ideja da svoje drugare takođe ljubi u usta"....\nPrebijanje 16-godišnjeg tinejdžera neposredno nakon utakmice koja je igranana stadionu Fudbalskog kluba Torlak u Kumodražu, nažalost, još jedno je u nizu obračuna zaraćenih navijačkih grupa i podgrupa koje sve više jačaju u Srbiji. Kult navijanja na sportskim priredbama, čini se, jači je nego ikad, a opštepoznato je da je domaći huligani uživaju epitet "najluđih u Evropi", koji rado ističu na svakom koraku....\nU pomoćnom objektu u Ulici Vladimira Nazora u Senti, rano jutros, pronađeno je telo H. P. (15) bez znakova života....


PROPALA Istorijska šansa: UEFA Trabzon izbacila iz Evrope... (foto) - IBALKAN\nPROPALA Istorijska šansa: UEFA Trabzon izbacila iz Evrope… (foto)\nTrabzonspor najavio da će na UEFA- inu suspenziju uložiti žalbu CAS- u…\nTRABZON: Svijet, Sport, Fudbal, Putovanja, Zanimljivosti, vijesti, četvrtak… 04. 06. 2020… 10: 58… PROPALA Istorijska šansa: UEFA Trabzon izbacila iz Evrope… (foto)\nIstorijsku šansu ima Trabzon, igra sezonu u transu, prvi je na tabeli, grabi ka tituli poslije 36 godina, međutim, danas je dobio – preko nosa. Lider turskog prvenstva (bodovno poravnat sa Istanbul Bašakšehirom) izbačen je iz takmičenja UEFA za narednu sezonu.\nTFF Süper Ligde Trabzonspor ile Medipol Başakşehir karşılaştı. (Fotoğraf: Nurgül Günaydın Kurum)\nBilo kako da završi ovu takmičarsku godinu, klub sa obala Crnog mora neće moći ni u Ligu šampiona, ni u Ligu Evrope, jer su u Nionu stavili tačku na slučaj koji se protiv Trabzona vodio zbog lošeg poslovanja u 2016. Utvrđeno je da je kršio odredbe finansijskog fer-pleja i zbog toga je „popio“ kaznu.\nRukovodstvo turskog superligaša Trabzonspora najavilo je da će Međunarodnom sudu za sportsku arbitražu (CAS) uložiti žalbu na jednogodišnju suspenziju iz evropskih takmičenja koju mu je danas izrekla Evropska fudbalska asocijacija (UEFA)…\nU saopćenju kluba sa obale Crnog mora se navodi kako će žalba biti podnesena u roku od deset dana jer se klub ne slaže sa odlukom i zaključcima UEFA-e koja tvrdi da se Trabzonspor nije pridržavao postignutog dogovora.\nJavnosti će se sutra obratiti i predsjednik Trabzonspora Ahmet Agaoglu koji će detaljnije obrazložiti stavove kluba.\nČitaj još: Novi potres zatresao Zagreb: Uslijedila još dva "Dokad više, opet se vraća strah..." (foto)\nUEFA je danas saopćila da Trabzonspor u jednoj od naredne dvije sezone neće nastupiti u evropskim takmičenjima i ukoliko za to stekne pravo kroz nacionalna takmičenja u Turskoj.\nU saopćenju je navedeno da je Trabzonspor prekršio norme finansijskog fair playa UEFA-e tokom 2016. godine, a da je UEFA turskom klubu dala rok da do 15. oktobra 2019. godine ispuni svoje finansijske obaveze.\nČitaj još: NEMANJA EMIR KUSTURICA UČESTVUJE U IZGRADNJI NAJVEĆEG PRAVOSLAVNOG HRAMA U RUSIJI


Cameron: Britanski narod ne smije okrenuti leđa Evropi @ Cafe.ba\nHitlerov telefon na aukciji prodat za 243.000 dolara Pobedom nad Partizanom Crvena zvezda deveti put osvojila Cameron: Britanski narod ne smije okrenuti leđa Evropi Svijet\nIzvor: Cafe.ba / Agencija Anadolija 28.06.2016 u 15:12 h\nFOTO: Agencija Anadolija Evropski parlament pozvao je danas Britaniju da što prije započne proces izlaska iz EU.\nIslamska država mijenja taktiku, fokusira se na terorističke napadeRusija započinje izgradnju nove nuklearne podmornicePobedom nad Partizanom Crvena zvezda deveti put osvojila nacionalni Kup\n"Ove zemlje su naši susjedi, prijatelji, saveznici i partneri", izjavio je Cameron po dolasku na samit EU u Bruxellesu gdje će izvijestiti evropske lidere o rezultatu referenduma kojim su britanski birači u četvrtak izglasali izlazak iz EU.\n"Iskreno se nadam da ćemo uspostaviti najbolji mogući odnos u smislu trgovinske saradnje i sigurnosti, jer je to dobro i za nas i za njih", rekao je Cameron. Cameron je ranije signalizirao da se na današnjem samitu neće pozvati na Član 50 Lisabonskog sporazuma, čime bi trebalo da zvanično počne istupanje Velike Britanije iz Unije.\nBritanski premijer je u petak, nekoliko sati poslije objavljivanja rezultata referenduma na kojem su Britanci glasali za izlazak svoje zemlje iz EU, najavio da će podnijeti ostavku koja će na snagu stupiti u oktobru, ocijenivši da je najbolje da postupak istupanja iz Unije započne nova vlada.\nEvropski parlament pozvao je danas Britaniju da što prije započne proces izlaska iz EU.\n"Volja građana mora biti potpuno poštovana, počev od aktiviranja člana 50 što prije", navodi se u rezoluciji koju su danas usvojili poslanici EP na vanrednoj sednici.\nZa rezoluciju glasalo je 395, protiv 200, dok je 71 poslanik bio uzdržan.


BUDISAVA – ВОЈВОЂАНСКE\nBUDISAVA Egzotična Vojvodina - knjiga autorke Sofije Sonje Jovanović\nЗ. И. 03/03/2018\tEgzotična Vojvodina\nNa osamnaestom kilometru puta, koji od Novog Sada vodi prema Titelu, nalazi se Budisava, jedno od sela novosadske opštine. Iako materijalni tragovi ukazuju na to da su se na mestu današnje Budisave ljudi naseljavali još u srednjem veku, pouzdano se zna da je savremeno naselje (temelj današnjem selu) nastalo u XIX veku, desetak godina nakon razvojačenja Šajkaškog bataljona..\nU istorijskim i katastarskim knjigama je ostalo zapisano da je namesnik županije Bač-Bodrog, imenom Endre Šmaus, poslednjeg februarskog dana 1884. godine putovao fijakerom iz Titela u Novi Sad.\nU jednom trenutku je kočijašu naredio da stane, sišao iz fijakera i stavio svoj „špacirštok“ (štap) na zemlju, rekavši: „E, ovde će biti selo za sve vredne paore koji su voljni da zemlju obrađuju!“\nNamesnikovi službenici to pribeleže i brže-bolje po županiji razglase da će svaka familija, koja odluči ovde da se naseli, dobiti plac za kuću, okućnicu i 13 jutara zemlje. Istina, zemlja je bila pod šumom, pa je trebalo dosta truda dok se sve nije raskrčilo. A i kolonisti ništa nisu dobili na poklon, nego na kredit, od države, s rokom otplate od dvadeset godina.\nBilo je predviđeno da se u novom selu, koje je bilo malo u ataru Kaća, a malo u ataru Kovilja, nastani 200 porodica, ali se pozivu odazove samo njih 130 (s juga Mađarske). Vlasti počnu da urgiraju i među Srbima u okolini, ali im se niko ne odazove, te oni moradoše „naručiti“ još 70 porodica iz Bavarske.\nKrajem leta te, iste, 1884. godine bile su sazidane i prve kuće u novom selu koje je tako i nazvano – Novo Selo, odnosno, Neudorf (na nemačkom). Posle je naziv još nekoliko puta menjan, pa su u knjigama ostali zabeleženi i nazivi: Waldneudorf i Tiszakálmánfalva, dok se konačno nije došlo i do današnjeg naziva.\nBudisava je svoje današnje ime ozvaničila posle Prvog svetskog rata i formiranja Kraljevine SHS. Ako je verovati nekim pričama, za to je najzaslužniji izvesni geometar, imenom Sava, koji je premeravao zemlju po novoj državi. Njega su najčešće pominjali – zadovoljni i nezadovoljni – pa njegovo ime uđe i u novi naziv sela: Budisava. Mada, u nekim starim zemljišnim knjigama su pronađeni podaci da se šuma na mestu današnjeg sela, od vajkada, nazivala Budisava, pa su stanovnici sela, kasnije, samo vratili stari naziv.\nKada su se novodoseljeni skućili i malo presabrali, počeli su da razmišljaju o uređenju sela i izgradnji objekata „društvenog standarda“ kako bi se to danas, adminnistrativnim rečnikom kazalo.\nPošto su još onda shvatili da je obrazovanje temelj svakog društva, prvo su sazidali školu – bilo je to 1886. Godinu dana kasnije, sagrađena je nova školska zgrada, a u dotadašnju su smešteni seoski kmet, notar i „policaj“ – nešto, kao, mesna kancelarija, na primer.\nNajveći privredni rast Budisava je doživela u prvoj polovini XX veka. Bilo je to vreme kada su u selu radili ciglana i mlin i sedamdesetak zanatlija. S obzirom na to da je poljoprivreda bila, ipak, osnovna delatnost, u selu je osnovana Zadruga za seljačku ispomoć (Bauerhilfe), a vrlo značajna i učinkovita je bila i Zadruga za svinjogojstvo.\nPrvi popis stanovništva u Budisavi je obavljen 1890. godine i tada je evidentirano tačno 2202 stanovnika i u kasnijim godinama se kretao, uglavnom, tu, negde, oko dve hiljade. Nagli porast broja žitelja u Budisavi je zabeležen osamdesetih godina prošlog veka. Zbog povoljnih uslova za gradnju, u selo se – iz obližnjeg Novog Sada – doselilo više od hiljadu ljudi, tako da je prilikom popisa 2002. Godine evidentirano, čak, 3825 stanovnika.\nBudisava je danas lepo selo, pogodno za miran, prevashodno porodični, život. Njeni žitelji na raspolaganju imaju obdanište i osnovnu školu sa dvojezičnom nastavom, poštu, ambulantu, apoteku, desetak prodavnica… I isto toliko kafića, kafana, bircuza i ostalih ugostiteljskih objekata. Vodovod i gasovod dobro funkcionišu, još samo da se dovrši i kanalizaciona mreža…\nIndustrija nije razvijena, ali zanatlije održavaju tradiciju. Nema ih onoliko koliko ih je bilo početkom prošlog veka, ali ih, ipak, ima dovoljno da se pristojno živi.\nSlobodno vreme u Budisavi se provodi u jednom od tri kulturno umetnička društva, u Sportskom i ribolovačkom društvu ili u Ekološkom udruženju “Lokvanj beli”. I izvođenju različitih volonterskih akcija. Jedna od njih je bilo i uređenje “bikare”, zgrade u centru sela, na pijaci tako da sada svi koji žele imaju pristojan prostor za okupljanje i rad.\nPrevious Previous post: GEOMETRIJSKE APSTRAKCIJE U SPLITU\nNext Next post: PRVA NAGRADA ZA MAČVANKU NA FESTIVALU U BIJELJINI